Nu har mange nordjyder endnu tættere til et teststed. Region Nordjylland har sammen med Falck åbnet 20 nye teststeder med hurtigtest rundt omkring i regionen i løbet af den seneste uges tid. Her vil Falck pode med hurtigtest, der foretages gennem næsen med de nye, kortere podningspinde. 
Det skriver Region Nordjylland i en pressemeddelelse. Samtidig har regionen også åbnet endnu flere teststeder med den såkaldte PCR-test, der foretages via halspodning. Ifølge regionen er svartiden i langt de fleste tilfælde er under 24 timer. 25 steder med hurtigtest Med åbningen af de nye teststeder er det garanteret, at nordjyderne maksimalt har 20 kilometer til et teststed, der holder åbent minimum to gange om ugen. Det to ugentlige åbningsdage er særligt relevant for den gruppe borgere, som opfordres til test to gange ugentligt. I alt er der 21 teststeder i regionen, hvor der tilbydes PCR-test og 25 steder, hvor der tilbydes hurtigtest – og endnu flere er undervejs. Desuden forsøges der også med udvidede åbningstider ved flere af teststederne. Med oprettelsen af de mange nye teststeder, bliver det lettere for medarbejdere på forskellige virksomheder at blive testet regelmæssigt. Region Nordjylland anbefaler, at virksomheder med medarbejdere, der møder ind jævnligt, orienterer sig over teststederne og opfordrer medarbejderne til at lade sig teste.

Referat:
Med yderligere genåbninger på vej har Region Nordjylland og Falck besluttet, at der skal oprettes endnu flere teststeder i regionen. Derfor er man på kort tid gået fra 25 teststeder til 41 – og flere er på vej.